પ્રસ્‍તાવની ભૂમિકા રજૂ કરતાં શ્રી નરેન્‍દ્રભાઈ મોદીએ ર૦૧૦ના નવા વર્ષની શુભકામના આપી હતી અને જણાવ્‍યું કે, ગુજરાતનું સુવર્ણ જયંતિ વર્ષ ૧લી મે, ર૦૧૦થી શરૂ થવાનું છે ત્‍યારે આજની આ વિધાનસભામાં ૧૯૬૦થી ગુજરાત માટે જેમણે જેમણે યોગદાન આપ્‍યું છે, ગુજરાતને વિકસીત બનાવવા માટેનો મજબૂત પાયો નાંખ્‍યો છે, જેમણે પોતાની જવાબદારીથી જાહેરજીવનને ઉજ્જવળ બનાવ્‍યું છે અને શોભા આપી છે તેવા પૂર્વ અને વર્તમાન જનપ્રતિનિધિઓ સુવર્ણ જયંતિ વર્ષના અવસર માટેની સફળતાની ભાવના સાથે આ વિધાનગૃહમાં સંકલ્‍પબદ્ધ થવા એકત્ર થયા તે માટે તેઓ સૌનો આભાર માને છે.